Source: https://civilkontroll.com/elindult-a-devizahiteles-kereset-a-strasbourgi-birosaghoz/
Timestamp: 2020-07-05 23:49:45
Document Index: 3896131

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

ELINDULT A DEVIZAHITELES KERESET A STRASBOURGI BÍRÓSÁGHOZ - Nemzeti Civil Kontroll
SAJTÓKÖZLEMÉNY – Pénzügyi Ismeretterjesztő és Érdek-képviseleti Egyesület
Elindult az első devizahiteles kereset strasbourgi bírósághoz. Az Alkotmánybíróság több hónapja szándékosan nem tűzi napirendjére a devizahitelesek alkotmányjogi panaszait. Az Alkotmánybíróság ezzel megsérti a devizahitelesek emberi jogait.
Az Emberi Jogok Európai Egyezményének 6. cikke védi a devizahitelesek emberi jogait arra vonatkozóan, hogy az elindított kereseteikről a bíróságok ésszerű időn belül döntsenek. Az egyezmény alapján az Alkotmánybíróságnak kötelessége lenne a devizahitelesek panaszait napirendre venni és azokról döntést hozni.
Tekintettel arra, hogy az Alkotmánybíróság ennek a kötelezettségének szándékosan nem tesz eleget, a devizahitelesek a strasbourgi bírósághoz fordulhatnak jogvédelemért.
Az első devizahiteles törvény (2014. évi XXXVIII. törvény) 16. §-a kötelezte a bíróságokat, arra, hogy felfüggesszék az összes folyamatban lévő devizahiteles pert 2014.12.31-ig. Ezt a törvényi rendelkezést a magyar bírói kar fenntartások nélkül végrehajtotta.
Tavaly szeptemberben közzétettünk egy alkotmányjogi panasz mintát, amivel a bírósági eljárások felfüggesztése ellen lehetett az Alkotmánybírósághoz panaszt benyújtani.
Álláspontunk szerint sérti a devizahitelesek emberi jogait az eljárások, törvény erejével kierőszakolt felfüggesztése. Egy jogállamban ugyanis a bíróságok kötelesek minden eljárást ésszerű időn belül tárgyalni és az adott keresetet eldönteni.
"Egyezmény az emberi jogok és alapvető szabadságok védelméről 6. cikk
1. Mindenkinek joga van arra, hogy ügyét a törvény által létrehozott független és pártatlan bíróság tisztességesen nyilvánosan és ésszerű időn belül tárgyalja, és hozzon határozatot polgári jogi jogai és kötelezettségei tárgyában,.."
A bírósági eljárások, törvény erejével kierőszakolt felfüggesztése miatt a folyamatban lévő pereket a bíróságok nem tudják ésszerű időn belül tárgyalni és eldönteni. Ezzel pedig megsértik a devizahitelesek emberi jogait.
Azt javasoltuk minden devizahitelesnek, akit érintett az eljárások felfüggesztése, hogy töltse le a az alkotmányjogi panasz mintát, és nyújtsa be azt az alkotmánybírósághoz.
A weboldalunk statisztikai adatai szerint a beadvány mintát 94-en letöltötték. Az Alkotmánybíróság adatai szerint azonban jelenleg csak egyetlen egy eljárás van folyamatban.
A 2014. évi XL. törvény az eljárások felfüggesztését 2015.12.31-ig meghosszabbította. Tekintettel arra, hogy az eljárások felfüggesztésének első lépése 2014.12.31. napján lejárt, az Alkotmánybíróság döntése jelképessé vált. Az Alkotmánybíróság ugyanis most már hiába állapítja meg, hogy az eljárások felfüggesztése jogtalan volt, a devizahitelesek emberi jogainak a sérelme véglegessé vált. Ezt a törvénysértést csak súlyosbítja az eljárások felfüggesztésének meghosszabbítása. Ebben a helyzetben nincs értelme az Alkotmánybíróság döntésére várni, hanem azonnal pert lehet indítani a strasbourgi bíróságon.
A strasbourgi bírósághoz benyújtott angol nyelvű beadvány indoklását közzé fogjuk tenni. A strasbourgi bíróság eljárásáról ezen a weboldalon be fogunk számolni. – Pénzügyi Ismeretterjesztő és Érdek-képviseleti Egyesület
Add tovább alkotmányjogi panasz Demokrácia iratminta Oszd meg Pénzügyi Ismeretterjesztő és Érdek-képviseleti Egyesület PITEE
Tüntettek Romániában, olyat akarnak, (csak nem piaci árfolyamon!) amilyet a magyarok csináltak - írja az index. Csak jeleznénk a lakájmédia...